breton
Store norske leksikon,Teknologi og industri,Landbruk,Husdyr,Hund,Hunderaser
Breton er en fransk stående fuglehund. Rasegrunnlaget er en gammel, lokal fuglehundvarietet krysset med en engelsk spaniel midt på 1800-tallet. På begynnelsen av 1900-tallet ble stammen tilsatt atskillige fremmedelementer, men ble typekonstant på forbausende kort tid.
Bretonen representerer et mellomstadium mellom stående fuglehunder og spanielrasene, idet den har de førstnevntes jaktegenskaper og er spaniel av utseende. Beskrivelse Kroppen er kvadratisk og kompakt. Skulderhøyde for hannhunder er 48–51 cm, mens for tisper 47–50 cm. Breton har svakt hvelvet skalletak, snutepartiet er ikke særlig langt.Øynene er dyp ravfarget og den har høyt ansatte, korte ører. Halen er maksimum 10 cm lang. Pelsen er fin, tett, glatt eller svakt bølget og er hvit med oransje, brune og/eller svarte tegninger. Les mer i Store norske leksikon Hund Hunderase Liste over hunderaser hundens historie